Die Windpomp Film - Akteurs en Produksiespan
tuis | info | karakters | akteurs/span | winkel | vip | kontak
Skrywer en Regisseur
MARIO KOWARZ Akteurs:
Etienne het sy eerste kortverhaal op die ouderdom van sestien gepubliseer vir die ATKV se Nasionale Skryfskool en Kompetisie onder leiding van Prof. Hans du Plessis (Die Griekwa Psalms) en vir 'n tweede maal 'n jaar later. Sy kortverhaal, "Die Kloosterkoeke", is omskep in 'n toneelstuk vir "Affies" vir 'n jaarlikse kultuurfees. Etienne was die eerste studente dramaturg by sy hoërskool en het 'n verskeidenheid toneelstukke geskryf oor 'n drie-jaar periode.
Etienne het in 2011 sy honneurs jaar by AFDA voltooi en het teen dié tyd al 'n verskeidenheid kortfilms en musiekvideos gemaak, onder andere vir Wrestlerish en Zondernaam, wat ook die wen-video vir die 2010 MK Rockspaaider Kompetisie was. Etienne se advertensies sluit in Sleeping Children Around the World (genomineer vir 'n 2011 Loerie Toekenning) en 'n advertensie vir Ster-Kinekor se Vison Mission inisiatief. Etienne het toekennings vir beide Beste Regiseur en Beste Draaiboek ontvang by die 2011 AFDA Toekennings asook 'n benoeming vir die 2012 studente Oscars vir "Die Windpomp".
In 2005 meld Johan aan by die Open Window School of Visual Communication Design in Pretoria vir 'n graad in Grafiese Ontwerp. Hier ontdek hy sy passie vir fotografie en met 'n behoefte om dít selfs verder te neem, voltooi Johan sy honneurs graad in Motion Picture Medium met hoof vak as Kinematografie by AFDA filmskool in Kaapstad.
Johan het al menigde kortfilms en musiekvideos geskiet vir groepe soos Wrestlerish, The Great Apes, The Newspapers, asook die 2010 MK Rockspaaider wenners Zondernaam. Hy het ook vryskut-werk gedoen vir 'n verskeidenheid produksiemaatskappye, asook advertensies geskiet wat Sleeping Children Around The World (genomineer vir 'n 2011 Loerie Toekenning) en Ster-Kinekor se Vison Mission insluit. Johan het die AFDA-toekenning vir beste Kinematograaf vir 2011 ontvang vir die "Die Windpomp", wat ook vir 'n 2012 studente Oscar benoem is.
Kostuum, Grimering en Stilering
Azell gradueer in Maart 2011 met 'n graad in "Motion Picture Medium" vanaf AFDA, met twee hoof vakke nl. Kostuum, Grimering en Stilering; en Drama. Sy het sedertdien op vele plaaslike sowel as internasionale projekte gewerk insluitend "Judge Dredd", "Chronicle", "Heart and Soul" asook advertensies vir onder andere "Chicken Licken", "Castle Light" en "Ceres".
Azell hervat nie net haar rol as Kostuum, Grimering en Stilering kunstenaar op "Die Windpomp" nie, maar ook die rol van die jong weergawe van Tannie Miggie.
Armand se eerste rol in 'n toneelstuk was in 2007 waar hy die rol vertolk het van 'n onderwyser in Boelies. Dié toneelstuk het vyfde gekom in Suid-Afrika. In 2008 en 2009 het Armand die toekennings ontvang vir beste akteur in sy skool waar hy ook onderhoofseun was. Armand het in 2009 begin sing en kitaar speel en is 'n passie wat hy steeds aktief najaag.
In 2010 het Armand by AFDA begin studeer om sy verhoog-vlerke te strek en sy hand in films te probeer (iets waaroor hy nog nie 'n dag spyt is nie!) Sover is elke film waarin Armand rolle vertolk het in die top vyf in sy jaargroep – wat 'n show off!
Snaakse dame, Marga, het twee BA grade asook 'n honeurs graad in Drama (cum laude) van die Universiteit van Pretoria. Sy het haar loopbaan begin met PACT in 1960 en het al opgetree vir al die uitvoerend kunste rade. Sy is benoem vir menigde pryse en toekennings en het in 1995 die FNB VITA-toekening ontvang vir die Beste Toneelstuk, gebaseer op haar debuut-toneel, Die Pakkamer.
Marga het ook 'n Vita gewen as beste byspeelster vir Die Groot Wit Roos deur Pieter Fourie. Vanaf 1996 tot 2000 het sy die rol vertolk van Ella in die populêre TV reeks, Vetkoekpaleis. Intussen het Marga die land vol getoer met eenvrou-stukke soos "Wat is 'n huis sonder Worsie se moeder?". Marga het ook die rol van "Ma" gespeel in die 2009 film "Karate Kallie".
Marko is 'n Suid-Afrikaanse akteur beste bekend vir sy rol in die Afrikaanse televisie-reeks "Arende", asook die "Die Storie van Klara Viljee", "Paljas" en "Kaalgat Tussen die Daisies".